
 ***REPUBLIKA HRVATSKA***

*PRIMORSKO-GORANSKA ŽUPANIJA*

***OPĆINA JELENJE***

*51218 DRAŽICE*

*telefon: 051 208 080, mobitel: 091 406 0910*

*E-mail: robert@jelenje.hr*

***IZVJEŠĆE O RADU***

***NAČELNIKA OPĆINE JELENJE***

***za razdoblje siječanj – lipanj 2024.***

*Načelnik*

*Robert Marčelja*

 *KLASA:*

*URBROJ:*

*Dražice, 30. lipanja 2024. godine*

*Na temelju članka 35.b. Zakona o lokalnoj i područnoj (regionalnoj) samoupravi (Narodne novine broj 33/01, 60/01, 106/03, 129/05, 109/07, 125/08, 36/09, 150/11, 144/12, 19/13 i 137/15), načelnik Općine Jelenje obavezan je Općinskom vijeću i zainteresiranoj javnosti podnositi polugodišnja izvješća o svom radu. Ovo izvješće obuhvaća razdoblje* ***od 1. siječnja do 30. lipnja 2024. godine.***

***UVOD***

*Tijekom ovog razdoblja, načelnik Općine Jelenje je, u skladu s odredbama Zakona o lokalnoj i područnoj (regionalnoj) samoupravi i Statuta Općine Jelenje, obavljao poslove unutar svojih nadležnosti. To uključuje donošenje odluka, utvrđivanje prijedloga odluka o kojima je raspravljalo i odlučivalo Općinsko vijeće, te izvršavanje donesenih odluka i zaključaka. Načelnik je donio niz odluka u različitim područjima djelokruga, koje se odnose na izvršnu funkciju, uključujući usmjeravanje djelovanja upravnih tijela, nadzor rada upravnih tijela, upravljanje nekretninama i pokretninama u vlasništvu općine, te upravljanje prihodima i rashodima u skladu sa zakonima i Statutom. Stručnu pripremu materijala za donošenje odluka od strane načelnika obavljala su upravna tijela Općine Jelenje.*

***AKTIVNOSTI NAČELNIKA KAO NOSITELJA IZVRŠNE VLASTI***

*U izvještajnom razdoblju, načelnik je redovito donosio odluke potrebne za adekvatno funkcioniranje Općine Jelenje i realizaciju projekata pod nazivom "Dokazana snaga Jelenja". Također, načelnik je redovito primao mještane bez najave svakog četvrtka, ili u dogovorenom terminu uz najavu. Svakog utorka u prijepodnevnim satima održavao se Savjet Općinskog načelnika, gdje su se rješavali zahtjevi mještana, tekući problemi, razmjenjivala iskustva i razvijale ideje za buduće projekte.*

*U ovom periodu održan je niz sastanaka u Općini, ali i u drugim institucijama, te posjeta jedinicama lokalne samouprave u okruženju. Načelnik je prisustvovao raznim skupštinama udruga na koje je bio pozvan, a u slučaju spriječenosti, nazočila bi druga ovlaštena osoba. Načelnik Robert Marčelja redovito i detaljno izvještava zainteresiranu javnost o svom radu putem internetskih stranica Općine Jelenje na adresi www.jelenje.hr, Glasnika Općine Jelenje, te relevantnih medija na području Primorsko-goranske županije.*

*Od prvog dana obnašanja funkcije, načelnik je na internetskim stranicama Općine Jelenje objavio službeni broj mobitela i e-mail adresu za kontakt s mještanima, institucijama i medijima. Također, načelnik Robert Marčelja redovito sudjeluje na sjednicama Općinskog vijeća Općine Jelenje, odgovara na pitanja vijećnika i mještana te predlaže odluke. U ovom izvještajnom razdoblju održane su tri radne sjednice Općinskog vijeća, za koje je Općinska uprava pripremila radne materijale i dokumentaciju.*

***PROJEKTI I SVAKODNEVNE AKTIVNOSTI PO MJESECIMA***

**SIJEČANJ 2024.**

 Radovi u tijeku: Uloženo je 300 tisuća eura u proširenje ceste, vodovodni ogranak i oborinsku odvodnju na relaciji Zoretići  Kukuljani

 Završen  i  projekt uređenja Doma kulture Dražice, izgrađen sanitarni čvor za sve posjetitelje

 Postavljeni spremnici za prikupljanje otpadnog jestivog ulja

 Od strane Općine Jelenje i Primorsko-goranske županije organiziran svečani prijem za Laru Zagorec iz Šahovskog kluba Rječina

 Vrtić u Podhumu tradicionalno nastupio na Riječkom karnevalu

**VELJAČA 2024.**

 U tijeku radovi na cesti u Umolskom zavoju - poboljšanje sigurnosti u prometovanju 

 Nastavljaju se radovi na relaciji ceste Zoretići >> Kukuljani 

 Preuređuje se ljekarna u Dražicama 

 Raspoređena sredstva za udruge u 2024 godini 

 Održana radionica Smanjimo rizik od poplava 

 Izabrana nova direktorica TZO Jelenje 

 Završila mesopusna događanja u Jelenju 

 Konstituiran savjet potrošača

 Održana 18. Grobnička balinjerada u Jelenju

 Održana maškarana fešta u Boćarskom domu Dražice

 Održana Dječja maškarana reduta

**OŽUJAK 2024.**

**------------------------------------------------------------------------------------------------------------------------**

**KAPITALAN PROJEKT #1**

Svečano potpisao ugovor za dobivena sredstva od 297 tisuća eura za projekt Zajedno u zlatnim godinama.
 Briga za starije

 Briga za osobe s invaliditetom

 Plan zapošljavanja 6 stručnih osoba

 Podrška za ukupno 36 naših sumještana

------------------------------------------------------------------------------------------------------------------------

**KAPITALAN PROJEKT #2**

Povijesna investicija za Općinu Jelenje  Potpisani ugovori za gradnju kanalizacije i vodovoda. 

 Vrijednost investicije u našem zavičaju: 36,5 milijuna eura

 Uskoro počinjemo s izgradnjom 42 kilometra kanalizacije i 26 kilometara vodovoda, čime ćemo pokriti 70% potreba našeg stanovništva.

 Općina Jelenje trenutno ima nula metara kanalizacije.

Jelenje se postavlja kao primjer kako se kroz sinergiju lokalnih i europskih sredstava može postići znatno poboljšanje lokalne zajednice.

Partneri: Grad Rijeka i Aglomeracija Rijeka 

---------------------------------------------------------------------------------------------------------------------

**UKRATKO:**

 Potpisan ugovor za izgradnju kanalizacije i vodovodnih ogranaka. Očekujemo skori početak radova.

 Predstavljen EU projekt: Zajedno u zlatnim godinama

 Predstavljen EU projekt: Suvremeni dnevni centar za starije osobe

 Radovi u tijeku: rekonstrukcija ceste na ulasku u Dražice

 Molim vozače za strpljenje: U tijeku i redovito održavanje naših glavnih prometnica

 Završena druga faza asfaltiranja ceste na relaciji Zoretići >> Kukuljani.

 Nastavili smo redovito sufinancirati udruge s područja našeg Jelenja

 Podijeljeni poklon-paketi povodom Uskrsa

 Otvorena je nova trgovina boja i lakova, vijčanog programa i građevinskog materijala u Dražicama

 Održana akcija darivanja krvi u Dražicama

 Održana radna sjednica Općinskog vijeća

**TRAVANJ 2024.**

 Dovršen projekt postavljanja pametnih čekaonica u Dražicama

 Dovršen projekt postavljanja velikog LED ekrana u Dražicama

 Nastavljeni pripremni radovi za kanalizaciju

 Napreduju radovi na vrtiću: Bližimo se cilju da sva djeca budu upisana u našu ustanovu

 Održana Zelena čistka i prikupljeno 30 kubika otpada

 Završeno asfaltiranje na ulasku u naselje Dražice

 Naš sumještanin Luka Radić osvojio dvije zlatne medalje u šahu

 Ribiči održali natjecanje Grobnička pastrva

 Naši veterani sudjelovali su na Županijskim susretima branitelja u Malom Lošinju

 Održana biciklijada za Dejana Ljubasa i Dalibora Kalčića

 Započeo tečaj za trudnice

 Pripremamo se za Festival palente i sira koji se ove godine održava u Dražicama.

**SVIBANJ 2024.**

 Predstavljena turistička brošura Visit Jelenje – inspirirani baštinom

 Održana besplatna edukacija za mještane o fotonaponskim elektranama na obiteljskim kućama.

 Objavljen detaljan kalendar događanja kroz godinu na jelenje.hr i visitjelenje.hr

 Dodijeljena javna priznanja sportašima i studentici

 Održan 24 ure Hahlića

 Organiziran pregled madeži za sumještane

**LIPANJ 2024.**

 Održana javna tribina za kanalizaciju i vodovod (Aglomeracija Rijeka)

 Svečano otvoren stadion Fran Juretić Bekarov

 U tijeku podjela poklon bonova za kupnju školskih potrepština

 Održan Bye Bye School kids event Jelenje

 Održan nogometni turnir Bruno Ban

 Održan Grobnik Backyard Ultra

 Održana akcija darivanja krvi

 Položeni vijenci i zapaljene svijeće povodom Dana antifašističke borbe

 Održan 16. Festival palente i sira u Dražicama

***OSTALE AKTIVNOSTI***

**PROJEKTI NA KOJIMA KONTINUIRANO RADIMO U PROTEKLOM RAZDOBLJU**

 Briga za najmlađe: Proširenje dječjeg vrtića u Podhumu

 Generacijski projekt: Vodovod i kanalizacija kroz Aglomeraciju Rijeka

 Zelena tehnologija: Solarna elektrana u Dubini

 Zelena tehnologija: Solarni paneli na javnim objektima

 Briga za starije: Kućanska zajednica Jelenje
 Briga za najmlađe: Novo dječje igralište u Lukežima
 Sport i turizam: Trail centar Rastočine

***Transparentnost***

* *Redovito se ažurira internetski portal* [*www.jelenje.hr*](http://www.jelenje.hr/)
* *Redovito se ažurira kalendar događanja:* [*https://www.jelenje.hr/kalendar-dogadanja/*](https://www.jelenje.hr/kalendar-dogadanja/)
* *Redovito se objavljuju dokumenti Općinske uprave*
* *Općina Jelenje izdaje vlastite Službene novine*
* *Redovito izvještavanje medija o radu Općinske uprave*
* *Općina Jelenje odgovara na sve upite i zahtjeve u zakonskom roku*

***Poslovni sastanci***

* *Svečane sjednice Općinskog vijeća – gradovi i općine u okruženju*
* *Redovito primanje mještana, bez najave*
* *Komunalni info: Svakodnevni sastanci vezani uz otvorena gradilišta i projekte*
* *Održano više sastanaka s predstavnicima Primorsko – goranske županije (uprava, ustanove, tvrtke)*
* *Sastanci s potencijalnim investitorima za fotonaponsku elektranu u Dubini*
* *Susret sa Županom PGŽ – koordinacija s gradonačelnicima i načelnicima*
* *Sastanci koordinacijskog vijeća Urbane aglomeracije Rijeka*
* *Redoviti kontakti s OŠ Jelenje-Dražice*

**DOBIVENA SREDSTVA IZ HR I EU FONDOVA:**

* *Zaželi Jelenje – zajedno u zlatnim godinama*
* *Uređenje Doma kulture u Dražicama (faza 2. – zamjena rasvjetnih tijela)“*
* *Unaprjeđenje digitalizacije i korištenja pametnih usluga Općine Jelenje“*
* *Izgradnja i opremanje dječje igrališta Lukeži*
* *Instalacija rasvjete sa popratnim radovima i armirano betonski radovi popravka zida nogometnog igrališta u Dražicama*

***Turizam i manifestacije***

*Općina Jelenje i Turistička zajednica Općine Jelenje, uz podršku lokalnih udruga, organizirali su niz manifestacija koje povezuju kulturu i tradiciju našeg kraja. Također, pod pokroviteljstvom Općine, organizirane su sportske manifestacije i natjecanja. Načelnik je redovito prisustvovao tim događanjima, bilo kao pokrovitelj ili gost.*

*Kalendar događanja na području Općine Jelenje:* [*https://www.jelenje.hr/kalendar-dogadanja/*](https://www.jelenje.hr/kalendar-dogadanja/)

***Župa****Općina Jelenje kontinuirano podržava aktivnosti u Župi Jelenje, osiguravajući redovitu financijsku potporu i suradnju u organizaciji različitih događanja.*

***Vatrogastvo***

*Mjere zaštite od požara provodile su se u skladu sa zakonskim obvezama, Procjenom i Planom zaštite od požara. Sve obveze prema Programu aktivnosti u provedbi posebnih mjera zaštite od požara od interesa za Republiku Hrvatsku za ovogodišnju protupožarnu sezonu su ispunjene.*

*Za obavljanje motrenja, čuvanja i ophodnje građevina i prostora s povećanim rizikom od požara, sklopljen je ugovor s Dobrovoljnim vatrogasnim društvom "Ivan Zoretić-Španac" - Jelenje. Ovo društvo posjeduje svu potrebnu opremu i ljudstvo za kvalitetno izvršavanje svojih zadataka. Sredstva za obavljanje vatrogasne djelatnosti redovito su uplaćivana.*

***Skraćeni izvještaj o prihodima i rashodima za razdoblje od 1. 1 . - 30. 6. 2024.***

|  |  |  |  |  |
| --- | --- | --- | --- | --- |
| KLASA | OPIS | IZVORNI PLAN 2024. (EUR) | IZVRŠENJE 1-6/24 (EUR) | Index (4/3)  |
| 1 | 2 | 3 | 4 | 5 |
| 6 | Prihodi poslovanja | 4.794.577,65 | 1.788.374,69 | 37 |
| 7 | Prihodi od prodaje nefinancijske imovine | 188.791,00 | 4.550,00 | 2 |
|  | Višak prihoda prethodnih godina | 550.571,69 | 877.885,81 | 159 |
| 8 | Primici za financijsku imovinu  | 929.059,66 | 0,00 | 0 |
|  | **UKUPNO PRIHODI I PRIMICI** | **6.463.000,00** | **2.670.810,50** | **41** |
| 3 | Rashodi poslovanja | 2.897.052,00 | 1.205.715,50 | 42 |
| 4 | Rashodi za nabavu nefinancijske imovine | 3.343.370,00 | 413.483,49 | 12 |
| 5 | Izdaci za financijsku imovinu i otplate zajmova | 222.578,00 | 111.288,42 | 50 |
|  | **UKUPNO RASHODI I IZDACI** | **6.463.000,00** | **1.730.487,41** | **27** |